Vyhodnotenie pripomienkového konania
  Návrh nariadenia vlády Slovenskej republiky o technických požiadavkách na určité súčasti a charakteristiky 
kolesových poľnohospodárskych alebo lesných traktorov

Spôsob pripomienkového konania: bežný postup (23. 12. 2005 do 16. 1. 2006)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.     

Počet oslovených subjektov:	31	

Subjekty, ktoré nemali pripomienky: Úrad vlády SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR,  Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska.

Subjekty, ktoré vôbec nezaslali pripomienky: Podpredseda vlády SR pre európsku integráciu, ľudské práva a menšiny,  Ministerstvo hospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo školstva SR,  Najvyšší kontrolný úrad SR, Úrad geodézie, kartografie a katastra SR, Úrad jadrového dozoru.

Počet vznesených zásadných pripomienok	    	
počet akceptovaných pripomienok		
počet čiastočne akceptovaných pripomienok		
počet neakceptovaných pripomienok		
počet neaktuálnych pripomienok	 	

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
6529/2005/SIAP	K § 3:
Bod 1 prílohy I smernice 89/173/EHS je jej definičným aparátom a preto je jeho text treba prebrať do návrhu. Navyše, bod 1.6. obsahuje spätný odkaz na smernicu 74/150/EHS a preto spôsob jeho prebratia odkázaním naň podľa § 3 ods. 3 zákona č. 19/2002 Z. z. v znení neskorších predpisov je neprípustný. Rovnako bod 1.7. obsahuje trikrát spätný odkaz na smernicu 76/432/EHS.
Ďalšie spätné odkazy sa nachádzajú v bodoch 1.1. prílohy II, 2.3.2.11. prílohy II, 2.3.2.11.2. prílohy II, 2.3.2.11.3. prílohy II, 3.2.1.2.2.1. prílohy III A, 9.2.5.1.1. prílohy III C, 4.5.1.1.1. prílohy III H, 3.3.2.2. prílohy IV, 2. prílohy VI smernice 89/173/EHS. Takéto ustanovenia musia byť prebraté do návrhu spôsobom prebratia textu ustanovení smerníc, na ktoré sa spätne odkazuje, alebo odkazom na právne predpisy, ktoré tieto ustanovenia preberajú. Z § 3, v ktorom sa odkazuje na preberané prílohy spôsobom odkázania na ne podľa § 3 ods. 3 zákona č. 19/2002 Z. z. v znení neskorších predpisov, potom musia byť negatívne vymedzené. 
Z § 3 musia byť, z dôvodu neprípustnosti duplicity v návrhu, rovnako negatívne vymedzené aj všetky ustanovenia príloh smernice 89/173/EHS, ktoré sú preberané prostredníctvom ostatných ustanovení návrhu nariadenia vlády SR. 
	
O

	
CA

	
Text upravený v súlade so závermi Legislatívnej rady zo dňa 14.3.2006. Spätné odkazy nachádzajúce sa v jednotlivých bodoch príloh sú prebraté odkazom na právne predpisy, ktoré tieto ustanovenia preberajú.  	
	K § 9:
Pretože sa prostredníctvom návrhu preberá iba jediná smernica ES (aj keď v znení dvoch novelizujúcich smerníc a Aktu o podmienkach pristúpenia), žiadame ustanovenie § 9 uvádzať v jednotnom čísle: „Týmto nariadením vlády sa preberá právny akt Európskych spoločenstiev uvedený v prílohe.“.
	
O	
A	
Text upravený.	
	K odkazom 2) a 10) a k poznámkam pod čiarou k nim:
V § 4 ods. 2 a 27 sa odkazuje na právne predpisy, ktoré ešte neboli uverejnené v Zbierke zákonov SR. Preto nie je možné posúdiť súlad predloženého návrhu nariadenia vlády SR s nimi. V ďalšom štádiu legislatívneho procesu žiadame doplniť čísla, pod ktorými boli tieto právne predpisy publikované.
Upozorňujeme, že v predloženom materiáli chýbajú odkazy na poznámky pod čiarou 3) až 5). Žiadame ich doplniť, resp. súčasné odkazy a poznámky pod čiarou 6) až 11) prečíslovať.
	
O

         	
A

Text upravený. Právne predpisy na ktoré návrh nariadenia odkazuje sú predkladané súčasne v rámci legislatívneho procesu. V návrhu sú doplnené odkazy na poznámky pod čiarou s presnou citáciou právnych predpisov. 	
	K prílohe:
Z názvu prílohy žiadame vypustiť text „ A EURÓPSKEJ ÚNIE“. Z vymedzenia oblastí v § 2 ods. 1 zákona č. 19/2002 Z. z. v znení neskorších predpisov vyplýva, že prostredníctvom aproximačného nariadenia vlády SR nie je možné preberať právne akty, ktoré z hľadiska delenia práva na právo ES a právo EÚ, patria do práva EÚ. Z toho dôvodu je text, ktorý navrhujeme vypustiť, nadbytočný.
Žiadame uviesť nasledovné znenie prílohy: „Smernica Rady 89/173/EHS z 21. decembra 1988 o aproximácii právnych predpisov členských štátov o určitých súčastiach a charakteristikách kolesových poľnohospodárskych alebo lesných traktorov (Ú. v. ES L 67, 10. 3. 1989) v znení smernice Európskeho parlamentu a Rady 97/54/ES z 23. septembra 1997 (Ú. v. ES L 277, 10. 10. 1997), smernice Komisie 2000/1/ES zo 14. januára 2000 (Ú. v. ES L 21, 26. 1. 2000) a Aktu o podmienkach pristúpenia pripojeného k Zmluve o pristúpení Slovenskej republiky k Európskej únii. (Ú. v. EÚ L 236, 23. 9. 2003).“.
	
O	
A	
Text upravený. Doplnený kompletný názov transponovanej smernice Rady č. 89/173/EHS.	
	K tabuľke zhody:
Žiadame o prepracovanie tabuľky zhody s doplnením príloh smernice v 2. stĺpci a uvádzaním textu návrhu nariadenia vlády SR v celom 6. stĺpci tabuľky zhody.	
O	
A	
Text upravený.	
Ministerstvo financií SR
MF/21759/2005-81	Návrh odporúčam prehodnotiť v kontexte s čl. 2 ods. 2 Ústavy SR, pretože upravuje konanie štátnych orgánov, (§ 4 ods. 1, 4, 11, 13, 15, 16, 19, 21, § 5 ods. 1, §6 ods. 1, 3 a 4, ! 7, 8), zosúladiť  s Legislatívnymi pravidlami vlády SR (napr. § 9  a 10,  príloha) a s prílohou č. 2 týchto pravidiel (úvodná veta, poznámky pod čiarou k odkazom 1, 2 a 10).
	O	N	Nezavádzajú sa nové kompetencie štátnych orgánov.
Kompetencia štátneho dopravného úradu v oblasti typového schvaľovania vychádza zo zákona č. 725/2004 Z. z., a to z § 99 písm. o) bod 2, § 5 ods. 5 ,11 a 20, § 6 ods. 5, 7,a 10, § 7 ods. 6, 9 a 13, § 8 ods. 10 a 17; nariadením sa upravujú podrobnosti o typovom schvaľovaní.
V tabuľke zhody sú uvedené príslušné ustanovenia zákona č. 725/2004 Z. z., z ktorých návrh aproximačného nariadenia vychádza a ktoré vykonáva.

Ministerstvo vnútra SR
SLV-795-5/1-2005	Všeobecná pripomienka upraviť návrh podľa tých nariadení, ktoré už prerokovala legislatívna rada vlády v mesiaci december.	O	A	Text návrhu nariadenia vlády upravený v súlade so závermi legislatívnej rady vlády SR.	
					
Ministerstvo spravodlivosti SR
51/06-53	Všeobecné pripomienky:
Predmetný návrh nariadenia sa vydáva na základe splnomocnenia v zákone č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, ako aj na základe splnomocnenia na základe zákona č. 19/2002 Z. z. o podmienkach vydávania aproximačných nariadení vlády Slovenskej republiky v znení neskorších predpisov.
Splnomocňovacie ustanovenia zákona č. 725/2004 Z. z. na vydanie nariadenia vlády Slovenskej republiky sú však splnomocňovania na vydanie nariadenia vlády, ktoré je klasickým vykonávacím predpisom a nevzťahuje sa na nich špeciálny režim nariadení vlády podľa čl. 120 ods. 2 Ústavy SR. V predkladanom nariadení sa však popri odvolaní sa na splnomocnenia uvedené v zákone č. 725/2004 z. z. predkladateľ odvoláva aj na generálne splnomocnenie uvedené v zákone č. 19/2002 Z. z. Výsledný predložený materiál sa takto stáva legislatívnym hybridom tzv. „klasického nariadenia vlády“ a „aproximačného nariadenia vlády „ . Keďže v prípade klasického nariadenia vlády a aproximačného nariadenia vlády sú ustanovené rôzne režimy úpravy (č. 13 ods. 1 Ústavy) a napriek spoločnému názvu „nariadenie“ ide o dva druhy právnych predpisov takáto úprava nie je možná. V úvodnej vete je podľa nášho názoru potrebné vypustiť splnomocňovacie ustanovenia zákona č. 725/2004 Z. z.,  nakoľko je zrejmé, že nariadenie má podliehať režimu čl. 120 ods. 2 Ústavy.
Zároveň upozorňujeme na skutočnosť, že predmetný návrh nariadenia vlády SR predkladá Ministerstvo dopravy, pôšt a telekomunikácií spolu s viacerými návrhmi nariadení vlády SR. Všetky predkladané návrhy majú v úvodných vetách uvedené rovnaké splnomocňovacie ustanovenia zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov. Takýto postup nie je možný a je potrebné presne špecifikovať na základe, ktorého splnomocňovacieho ustanovenia sa ktoré nariadenie vlády vydáva. Navrhujeme kompletné prepracovanie úvodnej vety.	O	CA	Domnievame sa, že nie je potrebné z úvodnej
 vety vypustiť ako nadbytočné splnomocňovacie ustanovenia zákona 
č. 725/2004 Z. z. (poukazujeme na splnomocňovacie ustanovenia, na základe ktorých boli vydané tzv. „aproximačné nariadenia“ napríklad k zákonom č. 264/1999 Z. z., 529/2002 Z. z. a pod.). 
Splnomocňovacie ustanovenia zákona  č. 725/2004 Z. z. sú formulované vo všeobecnej podobe z dôvodu, aby na ich základe mohlo byť vydaných 100 nariadení vlády, ktorými 
sa preberú príslušné smernice ES. Z ich znenia vyplýva, že v nariadení možno upraviť okrem iného aj „Podrobnosti o typovom schválení ES vozidla, systému, komponentu alebo samostatnej technickej jednotky...“ a „podrobnosti o technických požiadavkách, ktoré musí vozidlo, systém, komponent alebo samostatná technická jednotka spĺňať 
z hľadiska konštrukcie…“. 
Aproximačné nariadenie vlády bolo zvolené z dôvodu využiť § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády SR, ktorý umožňuje formou aproximačného odkazu prebrať zo smernice ES prílohy upravujúce technické údaje, vzory tlačív a pod. Spôsob zavedenia aproximačného odkazu t. j. priamo v texte odkázať na prílohu smernice s uvedením plného znenia označenia smernice bol dohodnutý s Úradom vlády Slovenskej republiky - Inštitútom pre aproximáciu práva a odsúhlasený na rokovaní Legislatívnej vlády Slovenskej republiky dňa 28.6.2005.

	K § 5:
Predkladateľ ustanovuje, ako príslušný orgán nemá konať. Nakoľko je príslušný orgán štátnym orgánom,  odporúčame v zmysle zásady, že štátny orgán koná ako mu to ustanoví právny predpis a nie inak, uvedené prepracovať. Postačuje vymedzenie toho, čo príslušný orgán koná.	O	CA	Návrh nariadenia  je v súlade s transponovanou smernicou. Takýmto spôsobom už bolo prebratých niekoľko smerníc  a príslušné nariadenia sú už publikované v Zbierke zákonov.	
	K prílohe č. 1:
V predmetnej prílohe je potrebné zadefinovať premennú V2.	O	N	Neaktuálne.	
	K prílohe č. 2:
Pri identifikačných údajoch o smernici uvedených v zátvorke je potrebné uviesť aj uverejnenie smernice v slovenskej verzii v Mimoriadnom vydaní Úradného vestníka v roku 2004, príslušnú kapitolu a zväzok.	O	N	V súlade s legislatívnymi pravidlami vlády SR. 	
Ministerstvo práce, sociálnych vecí a rodiny SR
1069/2005-150	K § 1, 2 a 3:
Z hľadiska tvorby práva sa javí predložený návrh nariadenia vlády ako nejednoznačný, nezrozumiteľný a považujeme za potrebné text primerane upraviť.
Podľa nášho názoru je „charakteristika“ kolesového traktora „ definovaná v § 2 písmena a).
Vychádzajúc z významov slov „súčasť“ a charakteristika“ sa javí potrebné jednoznačne text upraviť tak, aby bolo zrejmé, čo je „súčasť ... kolesového traktora“ a čo je „charakteristika“ (definícia pojmu kolesový poľnohospodársky alebo lesný traktor?).	O	N	Text návrhu nariadenia je v súlade s preberanou smernicou Rady 89/173/EH z 21. 12. 1988 o aproximácií právnych predpisov členských štátov o určitých súčastiach a charakteristikách kolesových poľnohospodárskych traktorov alebo lesných traktorov. 	
	K § 4 ods. 6:
Považujeme za potrebné spresniť pojem „čelné sklo a iné sklené výplne“ a „sklená tabuľa“.	O	N	Návrh nariadenia je v súlade s transponovanou smernicou Rady č. 89/173/EHS.	
	K § 3 ods. 13:
Z textu návrhu nie je zrejmé, kto je „štátny schvaľovací orgán (ide o štátny dopravný úrad?); odporúčame slová „štátny schvaľovací orgán“ nahradiť slovami „štátny dopravný úrad“.	O	A	Text upravený.	
Ministerstvo obrany
SEOPMVL-48-3/2006	V § 1 návrhu nariadenia vlády odporúčam najskôr upresniť význam použitej skratky „ES“ a následne zaviesť ako legislatívnu skratku.
	O	N	Vzhľadom na zaužívanú formuláciu, nie ej potrebné zavádzať ako legislatívnu skratku.	
	V § 8 návrhu nariadenia vlády odporúčam v poslednej vete vypustiť slovo „takúto“ ako nadbytočné.
	O	A	Text upravený.	
	V návrhu uznesenia vlády v názve v treťom riadku odporúčam slová „kolesových traktorov“ nahradiť slovami „lesných traktorov“.
	O	A	Text upravený.	
	V návrhu uznesenia vlády v bode A.1. odporúčam názov schvaľovaného nariadenia vlády zosúladiť s predkladaným materiálom.
	O	A	Text upravený.	
	V návrhu uznesenia vlády v bode B.1. odporúčam spojku „a“ v názve nariadenia vlády nahradiť spojkou „alebo“.
	O	A	Text upravený.	
Štatistický úrad SR
803-971/2005-788	Odporúčame legislatívne upraviť texty príslušných paragrafov vo veci príloh k smernici 89/173/EHS vo väzbe na § 3 ods. 3 zákona č. 19/2002 Z. z. v znení neskorších predpisov.
	O	A	Upravený text návrhu nariadenia.	
Úrad pre normalizáciu, metrológiu a skúšobníctvo SR
111/009518/04372	K § 7:
Navrhujeme preformulovať text ustanovenia, napr.: „Štátny dopravný úrad zašle do jedného mesiaca od vydania príslušným orgánom ostatných členských štátov kópie vydaných osvedčení o typovom schválení konštrukčnej časti podľa vzoru v prílohe III alebo IV smernice 89/173/EHS pre každý typ čelného skla alebo mechanického spojovacieho zariadenia, a v prípade odmietnutia vydania osvedčenia o typovom schválení informáciu o odmietnutí“.	O	A	Text upravený.